text: Kæreste erkender at have ført slagterkniv i nødværge
  31 maj 2017 kl. 15.16
  En 53 årig mand er onsdag morgen fundet død i sin bolig i Jelling. En 26-årige kæreste har erkendt at have stukket manden med en kniv i nødværge på grund af seksuel uenighed.
  Onsdag klokken 6.50 fik Sydøstjyllands Politi anmeldelsen om et dødsfald på Vejlevej 48 ved Haughus Gods lige udenfor Jelling. 
  Ifølge TV SYDs oplysninger er den afdøde en 53-årig, dansk mand, der gennem en årrække har boet i den tidligere fodermesterbolig ved Haughus Gods. Boligen hører til godset, men den afdøde har lejet ejendommen - og har iøvrigt ingen yderligere relation til godset eller godsets ejere.
  En 26-årige kæreste blev efterfølgende anholdt, og onsdag eftermiddag fremstillet i grundlovsforhør ved Retten i Kolding sigtet for manddrab.
  Kvinden erkendte her, at have stukket manden i ryggen med en slagterkniv, fordi han forfulgte hende rundt i huset, men at hun stak ham i nødværge.
  Motivet var seksuel uenighed, og den 26-årige erkendte ikke manddrab, men påberåbte sig nødværge.
  Kvinden er blevet varetægtsfængslet indtil 28. juni.
  
  
  